b'\n_START_ARTICLE_\nTel \xc5\xa0ikmona\n_START_SECTION_\nZgodovina\n_START_PARAGRAPH_\nGlavna arheolo\xc5\xa1ka izkopavanja je v imenu muzejev v mestni ob\xc4\x8dini Haifa v 60. in 70. letih 20. stoletja opravil arheolog J. Elgavish. Za\xc5\xa1\xc4\x8ditna izkopavanja je v 90. letih 20. stoletja opravila Izraelska uprava za antikvitete, ki se je osredoto\xc4\x8dila na vzhodni del bizantinskega mesta zahodno od Karmelske gore, kjer je bilo mestno pokopali\xc5\xa1\xc4\x8de. Po letu 2010 je ve\xc4\x8d sezon izkopavala skupina arheologov pod vodstvom Zinmanovega instituta za arheologijo Univerze v Haifi na \xc4\x8delu z Michaelom Eisenbergom in Shayem Barom. Cilji izkopavanj so bili so bili ponovno odkriti izkopane arheolo\xc5\xa1ke komplekse ju\xc5\xbeno in vzhodno od tela, ki jih je izkopal Elgavish, raz\xc5\xa1iriti ta obmo\xc4\x8dja in se lotiti obse\xc5\xbenih ohranitvenih del, da bi ohranili starine in jih predstavili javnosti v okviru Javnega parka \xc5\xa0ikmona. Raziskave so bile namenjene tudi preu\xc4\x8devanju stratifikacije Tela in ustvarjanju natan\xc4\x8dnega kronolo\xc5\xa1kega okvira. Najdbe na Telu so iz bronaste dobe do poznega bizantinskega obdobja. Spodnje mesto vzhodno in predvsem ju\xc5\xbeno od tela je iz poznega rimskega do bizantinskega obdobja. Nobena najdba ni iz zgodnjega arabskega obdobja, kar je arheologe pripeljalo do sklepa, da je bila Tel \xc5\xa0ikmona opu\xc5\xa1\xc4\x8dena pred 7. stoletjem n. \xc5\xa1t._NEWLINE_\xc5\xa0ikmona (1677 dunamov = 167,7 ha) je bila leta 2008 razgla\xc5\xa1ena za naravni rezervat. Manj\xc5\xa1i del rezervata (73 dunamov = 7,3 ha) je bil hkrati razgla\xc5\xa1en za narodni park.'